**О Б Р А З Л О Ж Е Њ Е**

**I. УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона садржан је у одредбама члана 97. тач. 6, 7, 12. и 17. Устава Републике Србије, према којима Република Србија уређује и обезбеђује, поред осталог, правни положај привредних субјеката, систем обављања појединих привредних и других делатности, економске односе са иностранством, својинске и облигационе односе и заштиту свих облика својине, развој Републике Србије; организацију и коришћење простора; научно-технолошки развој, као и друге односе од интереса за Републику Србију, у складу с Уставом.

**II. РАЗЛОЗИ ЗА ДОНОШЕЊЕ ЗАКОНА**

Закон о посебним поступцима ради реализације међународне специјализоване изложбе EXPO BELGRADE 2027 („Службени гласник РС”, број 92 од 27. октобра 2023. године, у даљем тексту: Закон) донет је 2023. године у циљу реализације међународних обавеза Републике Србије као домаћина међународне специјализоване изложбе EXPO BELGRADE 2027.

Законом о потврђивању Конвенције о међународним изложбама („Службени гласник РС”, број 105/09 и „Службени гласник РС – Међународни уговори”, број 6/2023-806), Република Србија је ратификовала Конвенцију о међународним изложбама која је сачињена у Паризу дана 22. новембра 1928. године, са изменама и допунама, и постала је чланица Међународног бироа за изложбе од 2010. године.

Република Србија је преузела међународну обавезу да организује међународну специјализовану изложбу EXPO BELGRADE 2027 у роковима и на начин који су предвиђени Конвенцијом о међународним изложбама и документима усвојеним, односно донетим за њено спровођење, те одлукама Међународног бироа за изложбе.

На седници Генералне скупштине Међународног бироа за изложбе одржаној у Паризу дана 26. новембра 2024. године, усвојен је Досије за признање, на основу којег је призната међународна специјализована изложба EXPO BELGRADE 2027, која ће се одржати у Београду од 15. маја до 15. августа 2027. године са темом „Играј за човечанство - спорт и музика за све”.

С тим у вези, основни циљ доношења Закона о изменама и допунама Закона јесте да се омогући ефикаснија реализација пројеката и активности у вези са организацијом који су неопходни за испуњење међународних обавеза Републике Србије као домаћина међународне специјализоване изложбе EXPO BELGRADE 2027.

Стога, предложене измене и допуне условљене су, пре свега потребом да се сви објекти и инфраструктура изграде пре почетка одржавања изложбе ЕXPO 2027, а имајући у виду да је реч о специфичном начину грађења објеката који су по својој функцији различити, с једне стране то су монтажно - демонтажни објекти који су привременог карактера, док се, са друге стране, ради о објектима који су због технологије процеса изградње специфични. Наиме, Предлогом закона предвиђено је да се објекти у оквиру Просторног плана, као и објекти који нису обухваћени Просторним планом, а у функцији су реализације пројекта EXPO BELGRADE 2027, могу пустити у рад, односно користити, по издавању позитивног извештаја Комисије за технички преглед из члана 155. Закона о планирању и изградњи, о испуњености услова за привремено коришћење, односно пуштање у рад објеката који испуњавају основне захтеве прописане законом којим се уређује планирање и изградња објеката и других услова прописаних подзаконским актом донетим у складу са овим законом. Ови објекти се привремено пуштају у рад и користе у трајању од двадесет четири месеца, почев од дана издавања позитивног извештаја Комисије за технички преглед, а инвеститор је дужан да у том временском периоду прибави употребну дозволу. Наведено решење се разликује од решења у закону којим се уређује планирање и изградња, будући да ови објекти представљају павиљоне за учеснике међународне специјализоване изложбе који су привременог карактера и по завршетку изложбе биће уклоњени да би се на том месту градили објекти који ће бити трајног карактера и за које ће бити потребно прибавити решење о употребној дозволи у складу са законом којим се уређује планирање и изградња. Такође, Предлог закона предвиђа да за постављање и уклањање павиљона за учеснике Министарство издаје привремену грађевинску дозволу, док извођење радова по привременој грађевинској дозволи може да отпочне тек по издавању позитивног извештаја Комисије за технички преглед о привременом пуштању у рад објеката, с тим да Влада ближе уређује услове, начин и поступак за привремено коришћење, односно пуштање у рад објеката, као и правила за постављање и уклањање павиљона за учеснике.

Затим, како би се испуниле све преузете међународне обавезе у вези реализације међународне специјализоване изложбе EXPO BELGRADE 2027 у роковима и на начин који су предвиђени Конвенцијом о међународним изложбама и документима усвојеним, односно донетим за њено спровођење, те одлукама Међународног бироа за изложбе, за објекте који се граде за потребе реализације међународне специјализоване изложбе EXPO BELGRADE 2027 прописано је да се студија о процени утицаја на животну средину доставља уз захтев за издавање грађевинске дозволе, с тим да се сагласност надлежног органа на студију о процени утицаја на животну средину доставља уз захтев за издавање решења о употребној дозволи, а орган надлежан за издавање решења о грађевинској дозволи може издати решење о грађевинској дозволи и пријаву радова без сагласности надлежног органа на студију о процени утицаја на животну средину, уз изјаву одговорног пројектанта да је приложена документација усаглашена са мерама и условима заштите животне средине из студије о процени утицаја на животну средину.

Такође, постојећи закон предвиђа могућност да се за изградњу објеката у обухвату Просторног плана, решења о грађевинској дозволи могу, због сложености објеката и технологије извођења радова, по захтеву инвеститора, издавати по фазама изградње које дефинише инвеститор, при чему се посебна грађевинска дозвола издаје за прву фазу изградње која обухвата извођење радова на изградњи темељне јаме и темеља објекта, укључујући постављање и извођење шипова док друга фаза обухвата радове на изградњи преосталог дела објекта. Предлог закона предвиђа да се у другој фази изградње објекта, која обухвата радове на изградњи преосталог дела објекта, могу издавати грађевинске дозволе за етапе које обухватају радове на изградњи одређених делова објеката који могу да се изводе технолошки независно од преосталог дела објекта и прописана је документација која се прилаже уз захтев за издавање грађевинске дозволе за етапу. За објекат у целини, грађевинска дозвола се издаје у складу са законом којим се уређује планирање и изградња објеката.

Такође, један од битних циљева доношења овог закона јесте да се омогући посебном привредном друштву, односно друштву посебне намене, основаним од стране Републике Србије да управљају деловима EXPO комплекса пре, током и након одржавања међународне специјализоване изложбе EXPO BELGRADE 2027, а све у циљу правовременог испуњења обавеза преузетих према Међународном бироу за изложбе и његовим чланицама.

Како ће се одређени садржаји у вези са изложбом одвијати на различитим локацијама, јавила се потреба да јединице локалне самоуправе уреде локације и просторе у којима ће се одвијати активности у вези са изложбом, па је Предлогом закона предвиђено да се обнова фасада зграда у одређеним урбанистичким зонама и целинама врши у складу са овим законом и прописима којима се уређују изградња објеката, становање и одржавање зграда, а јединица локалне самоуправе доноси одлуку којом утврђује зграде на којима ће се извршити обнова фасада. Обнова фасада је у функцији заштите и очувања културних, историјских и друштвених обележја градова и унапређења туристичких потенцијала локалних самоуправа што може имати позитивне финансијске ефекте како на локалну самоуправу, тако и на Републику Србију. На овај начин пружа се подршка локалним самоуправама да искажу своје могућности у оквиру пројекта EXPO BELGRADE 2027 који је проглашен за пројекат од значаја за Републику Србију и чија реализација представља општи интерес од значаја за свеукупни привредни развој Републике Србије.

Предложеним изменама и допунама Закона, реализација пројекта се уређује на делимично другачији начин од општих прописа, а без нарушавања основних принципа прописаних другим законима. Закон о изменама и допунама Закона, који је по својој правној природи lex specialis у односу на друге законе, доноси се имајући у виду да је ово пројекат од значаја за Републику Србију и да се извршавају међународне обавезе у у складу са Конвенцијом о међународним изложбама.

Због свега напред наведеног предлаже се доношење овог закона, којим ће се омогућити бржа и ефикаснија реализација пројеката од значаја за Републику Србију.

**III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА**

У **члану 1.** Предлога закона измењен је члан 3. Закона, односно извршена су прецизирања значења појединих појмова и унете су дефиниције одређених нових појмова у циљу усаглашавања са важећим правним оквиром Републике Србије и уз уважавање других предложених измена и допуна Закона.

Извршена је допуна дефиниције инвеститора тако да обухвати јединице локалне самоуправе и имаоце јавних овлашћења, у циљу омогућавања да се, за појединачне локације у оквиру Просторног плана, и ова лица појаве као инвеститори у смислу овог закона, како би и они у року извршили своје обавезе ради реализације пројекта EXPO BELGRADE 2027 који је проглашен за пројекат од значаја за Републику Србију и чија реализација представља општи интерес за свеукупни привредни развој Републике Србије.

Извршена је допуна дефиниције друштва посебне намене тако да обухвати и привредно друштво које оснива Република Србија ради реализације и управљања другим садржајима у оквиру Просторног плана, a које послује у складу са законом којим се уређује правни положај привредних друштава, и чији законски заступник може бити физичко лице или друштво регистровано у Републици Србији.

Извршена је измена дефиниције учесника у циљу прецизирања, односно усклађивања исте са Законом о потврђивању Конвенције о међународним изложбама („Службени гласник РС”, број 105/09 и „Службени гласник РС – Међународни уговори”, број 6/2023-806) и прописима донетим за њено спровођење.

Додата је дефиниција павиљона за учеснике као привременог изложбеног објекта који се поставља и уклања у складу са одредбама овог закона ради учешћа на међународној специјализованој изложби EXPO BELGRADE 2027, у циљу прецизирања обавезе према учесницима међународне специјализоване изложбе EXPO BELGRADE 2027 и другим лицима.

Додата је дефиниција EXPO комплекса као просторно-функционалне целине у оквиру Просторног плана, у циљу прецизирања подручја које се може дати на управљање посебном привредном друштву или друштву посебне намене.

**У члану 2.** Предлога закона измењен је члан 8. Закона, на начин да је за објекте за које је утврђено да подлежу изради студије о процени утицаја на животну средину, прописано да орган надлежан за издавање решења о грађевинској дозволи може издати решење о грађевинској дозволи и пријаву радова без сагласности надлежног органа на студију о процени утицаја на животну средину, уз изјаву одговорног пројектанта да је приложена документација усаглашена са мерама и условима заштите животне средине из студије о процени утицаја на животну средину, при чему се сагласност надлежног органа на студију о процени утицаја на животну средину доставља уз захтев за издавање решења о употребној дозволи, а све у циљу ефикасније реализације пројекта. Такође, прописано је да инвеститор може поверити управљање деловима EXPO комплекса посебном привредном друштву или друштву посебне намене, на основу уговора којим се, између осталог, регулишу период управљања, услови под којима се непокретности дате на управљање могу давати у закуп или на коришћење, као и накнада за управљање и поступак враћања непокретности по истеку периода управљања, у циљу омогућавања реализације међународних обавеза које је Република Србија преузела као домаћин међународне специјализоване изложбе EXPO BELGRADE 2027. Коначно, дефинисано је управљање EXPO комплексом тако да нарочито обухвата дефинисање и уређивање комерцијалних и некомерцијалних целина и простора, организацију програма, давање на коришћење учесницима и трећим лицима, давање у закуп непосредном погодбом испод тржишне вредности, ангажовање трећих лица у циљу одржавања и/или пружања других услуга, организацију и координацију услуга јавних служби, као и спровођење других активности у складу са Предлогом закона.

У **члану 3**. Предлога закона измењен је члан 10. Закона, на начин да се брише реферисање на објекте високоградње, како би поступак изградње обухватио и објекте који не представљају високоградњу. Овим чланом је прописано да се за изградњу објеката у обухвату Просторног плана, решења о грађевинској дозволи могу, због сложености објеката и технологије извођења радова, по захтеву инвеститора, издавати по фазама изградње које дефинише инвеститор, при чему се посебна грађевинска дозвола издаје за прву фазу изградње која обухвата извођење радова на изградњи темељне јаме и темеља објекта, укључујући постављање и извођење шипова док друга фаза обухвата радове на изградњи преосталог дела објекта.

Прописано је да друга фаза изградње објеката у обухвату Просторног плана обухвата радове на изградњи преосталог дела објекта и да се може састојати из више етапа које не морају бити дефинисане идејним решењем и локацијским условима. Додатно је прецизирано да етапе из друге фазе могу да обухвате радове на изградњи одређених делова објеката који могу да се изводе технолошки независно од преосталог дела објекта.

Такође, прописано је да се уз захтев за издавање посебне грађевинске дозволе за прву фазу прилажу идејни пројекат, позитивни извештај о стручној контроли Ревизионе комисије, техничка контрола идејног пројекта и доказ о одговарајућем праву на грађевинском земљишту, као и да се посебна грађевинска дозвола прве фазе издаје на основу издатих локацијских услова и претходно наведене документације, у року од пет радних дана од дана подношења уредног захтева.

Додатно, прописано је да се уз захтев за издавање грађевинске дозволе за сваку етапу друге фазе прилаже пројекат за грађевинску дозволу, позитивни извештај о стручној контроли Ревизионе комисије, техничка контрола пројекта за грађевинску дозволу и доказ о одговарајућем праву на грађевинском земљишту, као и да се грађевинска дозвола за сваку етапу друге фазе издаје се на основу издатих локацијских услова и претходно наведене документације, у року од пет радних дана од дана подношења уредног захтева.

Сходно наведеном, прописана је обавеза инвеститора да врши пријаву радова, у складу са чланом 148. Закона о планирању и изградњи, без обавезе уписа предбележбе објекта у изградњи, а на основу коначних решења о издавању посебне грађевинске дозволе, односно грађевинске дозволе.

Такође, прописана је обавеза инвеститора да приликом исходовања грађевинске дозволе за сваку наредну етапу друге фазе, Ревизионој комисији достави обједињени идејни пројекат, који обухвата све претходне етапе и фазе, у циљу усклађивања са другим предложеним изменама и допунама Закона.

На крају, прецизирано је да се решење о грађевинској дозволи за објекат у целини издаје у складу са законом којим се уређује планирање и изградња објеката.

У **члану 4**. Предлога закона измењен је члан 13. Закона, на начин да прописује да се објекти у оквиру Просторног плана и они који нису обухваћени Просторним планом, а у функцији су реализације пројекта EXPO BELGRADE 2027, могу пустити у рад, односно користити по издавању позитивног извештаја Комисије за технички преглед, у складу са Предлогом закона и законом којим се уређује планирање и изградња објеката, за објекте који испуњавају основне захтеве за објекат прописане законом којим се уређује планирање и изградња објеката и друге услове прописане подзаконским актом из овог члана.

Прописано је да Комисија за технички преглед, односно предузеће или друго правно лице коме је поверено вршење техничког прегледа, издаје позитиван извештај о испуњености услова за привремено коришћење, односно пуштање у рад, и о томе, без одлагања, обавештава Министарство. Даље је предвиђено да се ове одредбе односе на објекте за које је издата грађевинска дозвола и привремена грађевинска дозвола. Такође је прописано да привремено пуштање у рад и коришћење може трајати најдуже двадесет и четири месеца почев од дана издавања позитивног извештаја, а да је инвеститор дужан да, пре истека тог рока, прибави употребну дозволу за објекте за које је издата грађевинска дозвола. Наведена допуна је предложена са циљем стварања услова за ефикаснију реализацију пројекта изградње ЕXPO комплекса.

Такође, прописано је да Министарство издаје привремену грађевинску дозволу, за постављање и уклањање павиљона. Додатно, прописано је и да се уз захтев за издавање привремене грађевинске дозволе, који подноси учесник, не прилажу локацијски услови. Такође предвиђено је да се привремена грађевинска дозвола издаје се у складу са чланом 147. Закона о планирању и изградњи и Предлогом закона, при чему извођење радова по привременој грађевинској дозволи може отпочети тек по издавању позитивног извештаја Комисије за технички преглед о привременом пуштању у рад објеката из става 1. овог члана. Прописано је и да Влада ближе уређује услове, начин и поступак за привремено коришћење, односно пуштање у рад објеката, као и правила за постављање и уклањање павиљона. Ова измена предложена је у циљу стварања услова за ефикасну организацију и реализацију међународне специјализоване изложбе EXPO BELGRADE 2027, односно у циљу испуњења обавеза које је Република Србија преузела према Међународном бироу за изложбе и учесницима међународне специјализоване изложбе EXPO BELGRADE 2027.

Додатно, прописано је да по привременом пуштању у рад, односно коришћењу објеката у смислу члана 4. Предлога закона, јединице локалне самоуправе, јавне службе, други надлежни органи и тела у обавези су да преузму одржавање површина јавне намене предвиђене Просторним планом које су изграђене и користе се у складу са Предлогом закона.

У **члану 5.** Предлога закона у потпуности је измењен члан 16. Закона, којим се сада прописује да ће се обнова фасада зграда у смислу члана 1. став 2. Предлога закона вршити у складу са Предлогом закона и прописима којима се уређује изградња објеката, становање и одржавање зграда, као и да јединица локалне самоуправе доноси одлуку којом утврђује зграде на којима ће се извршити обнова фасада у складу са овим законом, коју доставља министарству надлежном за послове планирања и изградње, као и министарству надлежном за послове финансија заједно са свим подацима потребним за планирање средстава у буџету Републике Србије, уколико се обнова фасада зграда финансира или суфинансира средствима буџета Републике Србије.

Такође, прописано је да за обнову фасада зграда Скупштина стамбене заједнице, односно власници посебних делова зграде доносе Одлуку о обнови фасаде зграде обичном већином гласова власника посебних делова, односно присутних чланова скупштине стамбене заједнице који имају право гласа по овом питању.

У **чл. 6. и 7.** Предлога закона уређено је окончање започетих поступака у циљу избегавања паралелне примене различитих закона, уз очување правне сигурности и процесних права странака и ступање на снагу овог закона.

**IV. ПРОЦЕНА ИЗНОСА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА**

Средства за спровођење овог закона ће бити обезбеђена у буџету Републике Србије.

**V. РАЗЛОЗИ ЗА СТУПАЊЕ НА СНАГУ ЗАКОНА НАРЕДНОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”**

Предлаже се да овај закон ступи на снагу наредног дана од дана објављивања у „Службеном гласнику Републике Србије” будући да за то постоје нарочито оправдани разлози који се огледају у неопходности наставка изградње објеката и инфраструктуре у оквиру Просторног плана подручја посебне намене Националног фудбалског стадиона, Просторног плана подручја посебне намене Националног фудбалског стадиона – друга фаза, односно других фаза Просторног плана подручја посебне намене Националног фудбалског стадиона, другим просторним целинама ван обухвата Просторног плана, а које су у функцији реализације међународне специјализоване изложбе EXPO BELGRADE 2027, као и изградњу Националног фудбалског стадиона и стамбених објеката за смештај учесника и посетилаца, а у циљу правовременог испуњења обавеза преузетих од стране Републике Србије према Међународном бироу за изложбе и његовим чланицама.

**VI. ПРЕГЛЕД ОДРЕДАБА ЗАКОНА КОЈЕ СЕ МЕЊАЈУ, ОДНОСНО ДОПУЊУЈУ**

Члан 3.

Поједини изрази употребљени у овом закону имају следеће значење:

1) EXPO BELGRADE 2027 јесте пројекат који обухвата све фазе реализације међународне специјализоване изложбе EXPO BELGRADE 2027, других садржаја у оквиру Просторног плана и садржаја који нису обухваћени Просторним планом, а у функцији су реализације пројекта EXPO BELGRADE 2027, и односи се на пројекат у целини и на појединачне локације и радње које су одређене за реализацију;

2) Просторни план јесте Просторни план подручја посебне намене Националног фудбалског стадиона и Просторни план подручја посебне намене Националног фудбалског стадиона – друга фаза, односно других фаза просторног плана подручја посебне намене Националног фудбалског стадиона са свим каснијим изменама и допунама, другим просторним целинама ван обухвата просторног плана, а које су у функцији реализације пројекта EXPO BELGRADE 2027, кao и сви остали документи просторног и урбанистичког планирања који се односе на овај пројекат;

3) Инфраструктурни објекат подразумева комунални објекат дефинисан у члану 2. став 1. тачка 35) и линијски инфраструктурни објекат-линијску инфраструктуру дефинисан у члану 2. став 1. тачка 37) Закона о планирању и изградњи („Службени гласник РС”, бр. 72/09, 81/09 – исправка, 64/10 – УС, 24/11, 121/12, 42/13 – УС, 50/13 – УС, 98/13 – УС, 132/14, 145/14, 83/18, 31/19, 37/19 – др. закон, 9/20, 52/21 и 62/23);

4) Инвеститор у смислу овог закона је Република Србија, ЈЕДИНИЦА ЛОКАЛНЕ САМОУПРАВЕ, ИМАОЦИ ЈАВНИХ ОВЛАШЋЕЊА или привредно друштво које оснива Република Србија, које има права и обавезе инвеститора у складу са одредбама овог закона и закона којим се уређује изградња објеката;

5) Управљач EXPO BELGRADE 2027 је привредно друштво које ангажује инвеститор и које врши саветодавне и консултантске услуге у свим аспектима планирања и изградње, укључујући правни аспект, управља пројектовањем и извођењем радова, врши контролу динамике напретка радова, по потреби организује састанке са извођачима и стручним надзором, о чему извештава инвеститора, као и предлаже спровођење евентуалних корективних активности;

6) Орган надлежан за издавање грађевинске дозволе јесте министарство надлежно за послове просторног планирања и изградње објеката (у даљем тексту: Министарство);

7) Појединачна локација јесте комплекс земљишта на коме је планирана изградња стамбеног комплекса или комплекса друге намене, у циљу реализације EXPO BELGRADE 2027, која је одређена у складу са одредбама овог закона и која се састоји од једне или више катастарских парцела;

8) Стамбени комплекс јесте комплекс земљишта са једном или више стамбених зграда за колективно становање на појединачној локацији, које имају претежно стамбену намену, која је одређена у складу са овим законом и који представља стамбени блок у смислу прописа о изградњи објеката;

9) Привредно друштво из тачке 4) овог става je привредно друштво које оснива Република Србија, a које послује у складу са законом којим се уређује правни положај привредних друштава, које има права и обавезе инвеститора у складу са одредбама овог закона и закона којим се уређује изградња објеката, а које се оснива за сваку појединачну локацију, КАО И ПРИВРЕДНО ДРУШТВО КОЈЕ ОСНИВА РЕПУБЛИКА СРБИЈА РАДИ РЕАЛИЗАЦИЈЕ И УПРАВЉАЊА ДРУГИМ САДРЖАЈИМА У ОКВИРУ ПРОСТОРНОГ ПЛАНА, A КОЈЕ ПОСЛУЈЕ У СКЛАДУ СА ЗАКОНОМ КОЈИМ СЕ УРЕЂУЈЕ ПРАВНИ ПОЛОЖАЈ ПРИВРЕДНИХ ДРУШТАВА, И ЧИЈИ ЗАКОНСКИ ЗАСТУПНИК МОЖЕ БИТИ ФИЗИЧКО ЛИЦЕ ИЛИ ДРУШТВО РЕГИСТРОВАНО У РЕПУБЛИЦИ СРБИЈИ (у даљем тексту: друштво посебне намене);

10) Посебно привредно друштво јесте привредно друштво које оснива Република Србија ради испуњења обавезе преузете у складу са Конвенцијом о међународним изложбама, у циљу реализације међународне специјализоване изложбе EXPO BELGRADE 2027, a које послује у складу са законом којим се уређује правни положај привредних друштава;

11) Регистровано привредно друштво јесте привредно друштво Београдски сајам д.о.о. основано од стране Републике Србије у циљу обављања основне делатности организације сајмова и састанака;

~~12) Акредитовани учесник је учесник који испуњава услове за излагача у оквиру међународне специјализоване изложбе EXPO BELGRADE 2027;~~

12) УЧЕСНИК ЈЕ ЛИЦЕ КОЈЕ ИСПУЊАВА УСЛОВЕ ЗА УЧЕСНИКА МЕЂУНАРОДНЕ СПЕЦИЈАЛИЗОВАНЕ ИЗЛОЖБЕ EXPO BELGRADE 2027, У СКЛАДУ СА КОНВЕНЦИЈОМ О МЕЂУНАРОДНИМ ИЗЛОЖБАМА И ПРОПИСИМА ДОНЕТИМ ЗА ЊЕНО СПРОВОЂЕЊЕ, КАО И СПОНЗОР, ПАРТНЕР И ДРУГО ЛИЦЕ КОЈЕ СТЕКНЕ ПРАВО НА ПОСТАВЉАЊЕ ПАВИЉОНА ЗА УЧЕСНИКЕ НА МЕЂУНАРОДНОЈ СПЕЦИЈАЛИЗОВАНОЈ ИЗЛОЖБИ EXPO BELGRADE 2027;

13) Комплекс павиљона у смислу овог закона је просторно-функционална целина која је планирана као изложбени простор са павиљонима и пратећим садржајима, у складу са Просторним планом;

14) ПАВИЉОН ЗА УЧЕСНИКЕ У СМИСЛУ ЧЛАНА 13. ОВОГ ЗАКОНА ЈЕ ПРИВРЕМЕНИ ИЗЛОЖБЕНИ ОБЈЕКАТ КОЈИ СЕ ПОСТАВЉА И УКЛАЊА У СКЛАДУ СА ОДРЕДБАМА ОВОГ ЗАКОНА РАДИ УЧЕШЋА НА МЕЂУНАРОДНОЈ СПЕЦИЈАЛИЗОВАНОЈ ИЗЛОЖБИ EXPO BELGRADE 2027;

15) EXPO КОМПЛЕКС У СМИСЛУ ОВОГ ЗАКОНА ЈЕ ПРОСТОРНО-ФУНКЦИОНАЛНА ЦЕЛИНА У ОКВИРУ ПРОСТОРНОГ ПЛАНА.

Члан 8.

Локацијски услови, решење о грађевинској дозволи, пријава радова и решење о употребној дозволи издају се инвеститору, у складу са одредбама закона којим се уређује изградња објеката, ако овим законом није другачије прописано.

Решење о грађевинској дозволи издаје се инвеститору или инвеститору и финансијеру.

Орган надлежан за издавање решења о грађевинској дозволи, може издати локацијске услове, односно издати решење о грађевинској дозволи и пријаву радова за више катастарских парцела, односно делова катастарских парцела, што представља грађевинску парцелу, уз обавезу инвеститора да пре издавања употребне дозволе изврши спајање тих катастарских парцела, у складу са одредбама закона којим се уређује изградња објеката.

ЗА ОБЈЕКТЕ ЗА КОЈЕ ЈЕ УТВРЂЕНО ДА ПОДЛЕЖУ ИЗРАДИ СТУДИЈЕ О ПРОЦЕНИ УТИЦАЈА НА ЖИВОТНУ СРЕДИНУ, ОРГАН НАДЛЕЖАН ЗА ИЗДАВАЊЕ РЕШЕЊА О ГРАЂЕВИНСКОЈ ДОЗВОЛИ МОЖЕ ИЗДАТИ РЕШЕЊЕ О ГРАЂЕВИНСКОЈ ДОЗВОЛИ И ПРИЈАВУ РАДОВА БЕЗ САГЛАСНОСТИ НАДЛЕЖНОГ ОРГАНА НА СТУДИЈУ О ПРОЦЕНИ УТИЦАЈА НА ЖИВОТНУ СРЕДИНУ, УЗ ИЗЈАВУ ОДГОВОРНОГ ПРОЈЕКТАНТА ДА ЈЕ ПРИЛОЖЕНА ДОКУМЕНТАЦИЈА УСАГЛАШЕНА СА МЕРАМА И УСЛОВИМА ЗАШТИТЕ ЖИВОТНЕ СРЕДИНЕ ИЗ СТУДИЈЕ О ПРОЦЕНИ УТИЦАЈА НА ЖИВОТНУ СРЕДИНУ. САГЛАСНОСТ НАДЛЕЖНОГ ОРГАНА НА СТУДИЈУ О ПРОЦЕНИ УТИЦАЈА НА ЖИВОТНУ СРЕДИНУ ДОСТАВЉА СЕ УЗ ЗАХТЕВ ЗА ИЗДАВАЊЕ РЕШЕЊА О УПОТРЕБНОЈ ДОЗВОЛИ.

Површина грађевинске парцеле из става 3. овог члана утврђује се на основу копије плана парцеле са уцртаном основом будућег објекта.

У оквиру стамбеног комплекса се формира више грађевинских парцела при чему је неопходно да се урбанистички параметри дефинишу и остваре на нивоу целог стамбеног комплекса, а не на нивоу појединачне грађевинске парцеле.

Када је инвеститор изградње у складу са овим законом привредно друштво основано од стране Републике Србије, Влада, пре издавања грађевинске дозволе, преноси право својине Републике Србије на катастарској, односно катастарским парцелама, односно грађевинској парцели на привредно друштво, без накнаде.

Станови и други посебни делови у стамбеном комплексу који су изграђени за потребе јавне намене, односно смештај учесника манифестације међународне специјализоване изложбе EXPO BELGRADE 2027, по завршетку манифестације могу се, по комерцијалним условима, отуђити трећим лицима, на начин, у поступку и под условима које прописује Влада.

~~Одржавање и управљање унутар стамбеног блока за време одржавања међународне специјализоване изложбе EXPO BELGRADE 2027 врши инвеститор или лице које он овласти, а по завршетку манифестације EXPO BELGRADE 2027, одржавање и управљање спроводи се у складу са одредбама закона којим се уређује изградња објеката и становање.~~

ИНВЕСТИТОР МОЖЕ ПОВЕРИТИ УПРАВЉАЊЕ ДЕЛОВИМА EXPO КОМПЛЕКСА ПОСЕБНОМ ПРИВРЕДНОМ ДРУШТВУ ИЛИ ДРУШТВУ ПОСЕБНЕ НАМЕНЕ, НА ОСНОВУ УГОВОРА КОЈИМ СЕ, ИЗМЕЂУ ОСТАЛОГ, РЕГУЛИШУ ПЕРИОД УПРАВЉАЊА, УСЛОВИ ПОД КОЈИМА СЕ НЕПОКРЕТНОСТИ ДАТЕ НА УПРАВЉАЊЕ МОГУ ДАВАТИ У ЗАКУП ИЛИ НА КОРИШЋЕЊЕ, КАО И НАКНАДА ЗА УПРАВЉАЊЕ И ПОСТУПАК ВРАЋАЊА НЕПОКРЕТНОСТИ ПО ИСТЕКУ ПЕРИОДА УПРАВЉАЊА.

УПРАВЉАЊЕ EXPO КОМПЛЕКСОМ У СМИСЛУ ОВОГ ЗАКОНА НАРОЧИТО ОБУХВАТА ДЕФИНИСАЊЕ И УРЕЂИВАЊЕ КОМЕРЦИЈАЛНИХ И НЕКОМЕРЦИЈАЛНИХ ЦЕЛИНА И ПРОСТОРА, ОРГАНИЗАЦИЈУ ПРОГРАМА, ДАВАЊЕ НА КОРИШЋЕЊЕ УЧЕСНИЦИМА И ТРЕЋИМ ЛИЦИМА, ДАВАЊЕ У ЗАКУП НЕПОСРЕДНОМ ПОГОДБОМ ИСПОД ТРЖИШНЕ ВРЕДНОСТИ, АНГАЖОВАЊЕ ТРЕЋИХ ЛИЦА У ЦИЉУ ОДРЖАВАЊА И/ИЛИ ПРУЖАЊА ДРУГИХ УСЛУГА, КАО И СПРОВОЂЕЊЕ ДРУГИХ АКТИВНОСТИ У СКЛАДУ СА ОВИМ ЗАКОНОМ.

По завршетку међународне специјализоване изложбе EXPO BELGRADE 2027 и доношењу подзаконског акта из става ~~6~~ 8. овог члана, грађевинско земљиште у отвореном стамбеном блоку које је у јавном коришћењу преноси се, без накнаде на јединицу локалне самоуправе на чијој територији се налази.подзаконског акта из става ~~6.~~ 8. овог члана, грађевинско земљиште у отвореном стамбеном

Члан 10.

~~За изградњу објеката високоградње у обухвату Просторног плана, решења о грађевинској дозволи се могу, због сложености објекта и технологије извођења радова, по захтеву инвеститора, издавати по фазама изградње које дефинише инвеститор, у складу са одредбама овог закона и закона којим се уређује изградња.~~

~~У случају из става 1. овог члана, прва фаза за коју се издаје посебна грађевинска дозвола обухвата извођење радова на изградњи темељне јаме и темеља објекта, укључујући постављање и извођење шипова, док друга фаза обухвата радове на изградњи преосталог дела објекта.~~

~~Уз захтев за издавање посебне грађевинске дозволе из става 2. овог члана прилажу се идејни пројекат са техничком контролом и доказ о одговарајућем праву на грађевинском земљишту.~~

~~Посебна грађевинска дозвола издаје се на основу издатих локацијских услова, позитивног извештаја о стручној контроли Ревизионе комисије и доказа из става 3. овог члана, у року од пет радних дана од дана подношења уредног захтева.~~

~~На основу коначног решења из става 4. овог члана, инвеститор врши пријаву радова, у складу са чланом 148. Закона о планирању и изградњи, без обавезе уписа предбележбе објекта у изградњи.~~

~~По завршетку радова по посебној грађевинској дозволи, инвеститор је у обавези да поднесе захтев за локацијске услове за изградњу друге фазе објекта, чији саставни део је идејни пројекат прве фазе изградње са позитивним Извештајем Ревизионе комисије, као интегрални део техничке документације за изградњу друге фазе објекта.~~

~~По добијању локацијских услова из става 6. овог члана, израђује се Идејни пројекат који обухвата прву и другу фазу изградње.~~

~~Решење о грађевинској дозволи, по прибављању позитивног извештаја Ревизионе комисије издаје се за објекат у целини, односно објекат који чини једну грађевинску и функционалну целину.~~

ЗА ИЗГРАДЊУ ОБЈЕКАТА У ОБУХВАТУ ПРОСТОРНОГ ПЛАНА, РЕШЕЊА О ГРАЂЕВИНСКОЈ ДОЗВОЛИ СЕ МОГУ, ЗБОГ СЛОЖЕНОСТИ ОБЈЕКТА И ТЕХНОЛОГИЈЕ ИЗВОЂЕЊА РАДОВА, ПО ЗАХТЕВУ ИНВЕСТИТОРА, ИЗДАВАТИ ПО ФАЗАМА ИЗГРАДЊЕ КОЈЕ ДЕФИНИШЕ ИНВЕСТИТОР, У СКЛАДУ СА ОДРЕДБАМА ОВОГ ЗАКОНА И ЗАКОНА КОЈИМ СЕ УРЕЂУЈЕ ИЗГРАДЊА.

У СЛУЧАЈУ ИЗ СТАВА 1. ОВОГ ЧЛАНА, ПРВА ФАЗА ЗА КОЈУ СЕ ИЗДАЈЕ ПОСЕБНА ГРАЂЕВИНСКА ДОЗВОЛА ОБУХВАТА ИЗВОЂЕЊЕ РАДОВА НА ИЗГРАДЊИ ТЕМЕЉНЕ ЈАМЕ И ТЕМЕЉА ОБЈЕКТА, УКЉУЧУЈУЋИ ПОСТАВЉАЊЕ И ИЗВОЂЕЊЕ ШИПОВА, ДОК ДРУГА ФАЗА ОБУХВАТА РАДОВЕ НА ИЗГРАДЊИ ПРЕОСТАЛОГ ДЕЛА ОБЈЕКТА И МОЖЕ СЕ САСТОЈАТИ ИЗ ВИШЕ ЕТАПА, КОЈЕ НЕ МОРАЈУ БИТИ ДЕФИНИСАНЕ ИДЕЈНИМ РЕШЕЊЕМ И ЛОКАЦИЈСКИМ УСЛОВИМА.

ЕТАПЕ ИЗ СТАВА 2. ОВОГ ЧЛАНА МОГУ ДА ОБУХВАТЕ РАДОВЕ НА ИЗГРАДЊИ ОДРЕЂЕНИХ ДЕЛОВА ОБЈЕКАТА КОЈИ МОГУ ДА СЕ ИЗВОДЕ ТЕХНОЛОШКИ НЕЗАВИСНО ОД ПРЕОСТАЛОГ ДЕЛА ОБЈЕКТА.

УЗ ЗАХТЕВ ЗА ИЗДАВАЊЕ ПОСЕБНЕ ГРАЂЕВИНСКЕ ДОЗВОЛЕ ИЗ СТАВА 2. ОВОГ ЧЛАНА ЗА ПРВУ ФАЗУ ПРИЛАЖУ СЕ ИДЕЈНИ ПРОЈЕКАТ, ПОЗИТИВНИ ИЗВЕШТАЈ О СТРУЧНОЈ КОНТРОЛИ РЕВИЗИОНЕ КОМИСИЈЕ, ТЕХНИЧКА КОНТРОЛА ИДЕЈНОГ ПРОЈЕКТА И ДОКАЗ О ОДГОВАРАЈУЋЕМ ПРАВУ НА ГРАЂЕВИНСКОМ ЗЕМЉИШТУ.

ПОСЕБНА ГРАЂЕВИНСКА ДОЗВОЛА ПРВЕ ФАЗЕ ИЗДАЈЕ СЕ НА ОСНОВУ ИЗДАТИХ ЛОКАЦИЈСКИХ УСЛОВА И ДОКУМЕНТАЦИЈЕ ИЗ СТАВА 4. ОВОГ ЧЛАНА, У РОКУ ОД ПЕТ РАДНИХ ДАНА ОД ДАНА ПОДНОШЕЊА УРЕДНОГ ЗАХТЕВА.

УЗ ЗАХТЕВ ЗА ИЗДАВАЊЕ ГРАЂЕВИНСКЕ ДОЗВОЛЕ ЗА СВАКУ ЕТАПУ ДРУГЕ ФАЗЕ ПРИЛАЖЕ СЕ ПРОЈЕКАТ ЗА ГРАЂЕВИНСКУ ДОЗВОЛУ, ПОЗИТИВНИ ИЗВЕШТАЈ О СТРУЧНОЈ КОНТРОЛИ РЕВИЗИОНЕ КОМИСИЈЕ, ТЕХНИЧКА КОНТРОЛА ПРОЈЕКТА ЗА ГРАЂЕВИНСКУ ДОЗВОЛУ И ДОКАЗ О ОДГОВАРАЈУЋЕМ ПРАВУ НА ГРАЂЕВИНСКОМ ЗЕМЉИШТУ.

ГРАЂЕВИНСКА ДОЗВОЛА ЗА СВАКУ ЕТАПУ ДРУГЕ ФАЗЕ ИЗДАЈЕ СЕ НА ОСНОВУ ИЗДАТИХ ЛОКАЦИЈСКИХ УСЛОВА И ДОКУМЕНТАЦИЈЕ ИЗ СТАВА 6. ОВОГ ЧЛАНА, У РОКУ ОД ПЕТ РАДНИХ ДАНА ОД ДАНА ПОДНОШЕЊА УРЕДНОГ ЗАХТЕВА.

НА ОСНОВУ КОНАЧНОГ РЕШЕЊА ИЗ СТ. 5. И 7. ОВОГ ЧЛАНА, ИНВЕСТИТОР ВРШИ ПРИЈАВУ РАДОВА, У СКЛАДУ СА ЧЛАНОМ 148. ЗАКОНА О ПЛАНИРАЊУ И ИЗГРАДЊИ, БЕЗ ОБАВЕЗЕ УПИСА ПРЕДБЕЛЕЖБЕ ОБЈЕКТА У ИЗГРАДЊИ.

У ПОСТУПЦИМА ИСХОДОВАЊА ГРАЂЕВИНСКЕ ДОЗВОЛЕ ЗА СВАКУ НАРЕДНУ ЕТАПУ ДРУГЕ ФАЗЕ, ИНВЕСТИТОР ЈЕ У ОБАВЕЗИ ДА РЕВИЗИОНОЈ КОМИСИЈИ ДОСТАВИ ОБЈЕДИЊЕНИ ПРОЈЕКАТ, КОЈИ ОБУХВАТА СВЕ ПРЕТХОДНЕ ЕТАПЕ И ФАЗЕ.

РЕШЕЊЕ О ГРАЂЕВИНСКОЈ ДОЗВОЛИ ЗА ОБЈЕКАТ У ЦЕЛИНИ, ИЗДАЈЕ СЕ У СКЛАДУ СА ЗАКОНОМ КОЈИМ СЕ УРЕЂУЈЕ ПЛАНИРАЊЕ И ИЗГРАДЊА ОБЈЕКАТА.

Члан 13.

~~Употребна дозвола за изградњу павиљона издаје се у степену завршености објекта до нивоа „сиве фазе”, односно потребно је да је завршена конструкција објекта, фасада, кров, фасадна столарија, спољна хидро и термоизолација, сви потребни прикључци и примарни развод инсталација унутар објекта.~~

~~На основу коначног решења из става 1. овог члана, посебно привредно друштво, у име и за рачун инвеститора, подноси Министарству захтев у складу са чланом 145. Закона о планирању и изградњи, за опремање појединачних павиљона, по достављеном и одобреном захтеву акредитованог учесника.~~

~~Пре подношења захтева из става 2. овог члана, акредитовани учесник подноси посебном привредном друштву техничку документацију за опремање опредељеног павиљона, у складу са посебним пропозицијама.~~

~~На предлог посебног привредног друштва, правила за опремање павиљона утврђује Влада.~~

ОБЈЕКТИ У ОКВИРУ ПРОСТОРНОГ ПЛАНА, КАО И ОБЈЕКТИ КОЈИ НИСУ ОБУХВАЋЕНИ ПРОСТОРНИМ ПЛАНОМ, А У ФУНКЦИЈИ СУ РЕАЛИЗАЦИЈЕ ПРОЈЕКТА EXPO BELGRADE 2027, МОГУ СЕ ПУСТИТИ У РАД, ОДНОСНО КОРИСТИТИ, ПО ИЗДАВАЊУ ПОЗИТИВНОГ ИЗВЕШТАЈА КОМИСИЈЕ ЗА ТЕХНИЧКИ ПРЕГЛЕД, У СКЛАДУ СА ОВИМ ЗАКОНОМ И ЗАКОНОМ КОЈИМ СЕ УРЕЂУЈЕ ПЛАНИРАЊЕ И ИЗГРАДЊА ОБЈЕКАТА, ЗА ОБЈЕКТЕ КОЈИ ИСПУЊАВАЈУ ОСНОВНЕ ЗАХТЕВЕ ЗА ОБЈЕКАТ ПРОПИСАНЕ ЗАКОНОМ КОЈИМ СЕ УРЕЂУЈЕ ПЛАНИРАЊЕ И ИЗГРАДЊА ОБЈЕКАТА И ДРУГЕ УСЛОВЕ ПРОПИСАНЕ ПОДЗАКОНСКИМ АКТОМ ИЗ СТАВА 9. ОВОГ ЧЛАНА.

ОДРЕДБА СТАВА 1. ОВОГ ЧЛАНА ПРИМЕЊУЈЕ СЕ НА ОБЈЕКТЕ ЗА КОЈЕ ЈЕ ИЗДАТА ГРАЂЕВИНСКА ДОЗВОЛА И ПРИВРЕМЕНА ГРАЂЕВИНСКА ДОЗВОЛА.

КОМИСИЈА ЗА ТЕХНИЧКИ ПРЕГЛЕД ИЗ ЧЛАНА 155. ЗАКОНА О ПЛАНИРАЊУ И ИЗГРАДЊИ, ОДНОСНО ПРЕДУЗЕЋЕ ИЛИ ДРУГО ПРАВНО ЛИЦЕ КОМЕ ЈЕ ПОВЕРЕНО ВРШЕЊЕ ТЕХНИЧКОГ ПРЕГЛЕДА, ИЗДАЈЕ ПОЗИТИВАН ИЗВЕШТАЈ О ИСПУЊЕНОСТИ УСЛОВА ЗА ПРИВРЕМЕНО КОРИШЋЕЊЕ, ОДНОСНО ПУШТАЊЕ У РАД ОБЈЕКТА ИЗ СТАВА 1. ОВОГ ЧЛАНА И О ТОМЕ БЕЗ ОДЛАГАЊА ОБАВЕШТАВА МИНИСТАРСТВО.

ОБЈЕКТИ ИЗ СТАВА 1. ОВОГ ЧЛАНА ПРИВРЕМЕНО СЕ ПУШТАЈУ У РАД И КОРИСТЕ У ТРАЈАЊУ ОД 24 МЕСЕЦА, ПОЧЕВ ОД ДАНА ИЗДАВАЊА ИЗВЕШТАЈА ИЗ СТАВА 3. ОВОГ ЧЛАНА.

ИНВЕСТИТОР ЈЕ ДУЖАН ДА ПРЕ ИСТЕКА РОКА ИЗ СТАВА 4. ОВОГ ЧЛАНА ПРИБАВИ УПОТРЕБНУ ДОЗВОЛУ ЗА ОБЈЕКТЕ ЗА КОЈЕ ЈЕ ИЗДАТА ГРАЂЕВИНСКА ДОЗВОЛА.

ЗА ПОСТАВЉАЊЕ И УКЛАЊАЊЕ ПАВИЉОНА ЗА УЧЕСНИКЕ МИНИСТАРСТВО ИЗДАЈЕ ПРИВРЕМЕНУ ГРАЂЕВИНСКУ ДОЗВОЛУ У СКЛАДУ СА ЧЛАНОМ 147. ЗАКОНА О ПЛАНИРАЊУ И ИЗГРАДЊИ И ОВИМ ЗАКОНОМ.

УЗ ЗАХТЕВ ЗА ИЗДАВАЊЕ ПРИВРЕМЕНЕ ГРАЂЕВИНСКЕ ДОЗВОЛЕ ИЗ СТАВА 6. ОВОГ ЧЛАНА, КОЈИ ПОДНОСИ УЧЕСНИК, НЕ ПРИЛАЖУ СЕ ЛОКАЦИЈСКИ УСЛОВИ.

ИЗВОЂЕЊЕ РАДОВА ПО ПРИВРЕМЕНОЈ ГРАЂЕВИНСКОЈ ДОЗВОЛИ ИЗ СТАВА 6. ОВОГ ЧЛАНА МОЖЕ ОТПОЧЕТИ ТЕК ПО ИЗДАВАЊУ ПОЗИТИВНОГ ИЗВЕШТАЈА КОМИСИЈЕ ЗА ТЕХНИЧКИ ПРЕГЛЕД О ПРИВРЕМЕНОМ ПУШТАЊУ У РАД ОБЈЕКАТА ИЗ СТАВА 1. ОВОГ ЧЛАНА.

ВЛАДА БЛИЖЕ УРЕЂУЈЕ УСЛОВЕ, НАЧИН И ПОСТУПАК ЗА ПРИВРЕМЕНО КОРИШЋЕЊЕ, ОДНОСНО ПУШТАЊЕ У РАД ОБЈЕКАТА ИЗ СТАВА 1. ОВОГ ЧЛАНА, КАО И ПРАВИЛА ЗА ПОСТАВЉАЊЕ И УКЛАЊАЊЕ ПАВИЉОНА ИЗ СТАВА 6. ОВОГ ЧЛАНА.

ПО ПРИВРЕМЕНОМ ПУШТАЊУ У РАД, ОДНОСНО КОРИШЋЕЊУ ОБЈЕКАТА У СМИСЛУ ОВОГ ЧЛАНА, ЈЕДИНИЦЕ ЛОКАЛНЕ САМОУПРАВЕ, ЈАВНЕ СЛУЖБЕ, ДРУГИ НАДЛЕЖНИ ОРГАНИ И ТЕЛА У ОБАВЕЗИ СУ ДА ПРЕУЗМУ ОДРЖАВАЊЕ ПОВРШИНА ЈАВНЕ НАМЕНЕ ПРЕДВИЂЕНИХ ПРОСТОРНИМ ПЛАНОМ КОЈЕ СУ ИЗГРАЂЕНЕ И КОРИСТЕ СЕ У СКЛАДУ СА ОВИМ ЗАКОНОМ.

Члан 16.

~~Рок за достављање техничке документације из члана 13. став 3. овог закона је 30. август 2026. године.~~

~~На предлог посебног привредног друштва, акт из члана 13. став 4. овог закона Влада доноси до 30. децембра 2024. године.~~

ОБНОВА ФАСАДА ЗГРАДА У СМИСЛУ ЧЛАНА 1. СТАВ 2. ОВОГ ЗАКОНА ВРШИ СЕ У СКЛАДУ СА ОВИМ ЗАКОНОМ И ПРОПИСИМА КОЈИМА СЕ УРЕЂУЈУ ИЗГРАДЊА ОБЈЕКАТА, СТАНОВАЊЕ И ОДРЖАВАЊЕ ЗГРАДА.

ЈЕДИНИЦА ЛОКАЛНЕ САМОУПРАВЕ ДОНОСИ ОДЛУКУ КОЈОМ УТВРЂУЈЕ ЗГРАДЕ НА КОЈИМА ЋЕ СЕ ИЗВРШИТИ ОБНОВА ФАСАДА У СКЛАДУ СА ОВИМ ЗАКОНОМ.

ЗА ОБНОВУ ФАСАДА ЗГРАДА ИЗ СТАВА 1. ОВОГ ЧЛАНА, СКУПШТИНА СТАМБЕНЕ ЗАЈЕДНИЦЕ, ОДНОСНО ВЛАСНИЦИ ПОСЕБНИХ ДЕЛОВА ЗГРАДЕ, ДОНОСЕ ОДЛУКУ О ОБНОВИ ФАСАДЕ ЗГРАДЕ ОБИЧНОМ ВЕЋИНОМ ГЛАСОВА ВЛАСНИКА ПОСЕБНИХ ДЕЛОВА, ОДНОСНО ПРИСУТНИХ ЧЛАНОВА СКУПШТИНЕ СТАМБЕНЕ ЗАЈЕДНИЦЕ КОЈИ ИМАЈУ ПРАВО ГЛАСА ПО ОВОМ ПИТАЊУ.

КАДА СЕ ОБНОВА ФАСАДА ЗГРАДА ИЗ СТАВА 1. ОВОГ ЧЛАНА ФИНАНСИРА ИЛИ СУФИНАНСИРА СРЕДСТВИМА БУЏЕТА РЕПУБЛИКЕ СРБИЈЕ, ЈЕДИНИЦА ЛОКАЛНЕ САМОУПРАВЕ ЈЕ У ОБАВЕЗИ ДА МИНИСТАРСТВУ НАДЛЕЖНОМ ЗА ПОСЛОВЕ ФИНАНСИЈА И МИНИСТАРСТВУ ДОСТАВИ ОДЛУКУ ИЗ СТАВА 3. ОВОГ ЧЛАНА, КАО И СВЕ ПОДАТКЕ ПОТРЕБНЕ ЗА ПЛАНИРАЊЕ СРЕДСТАВА У БУЏЕТУ РЕПУБЛИКЕ СРБИЈЕ.

САМОСТАЛНЕ ОДРЕДБЕ ПРЕДЛОГА ЗАКОНА

Члан 6.

ПОСТУПЦИ КОЈИ СУ ЗАПОЧЕТИ ПО ЗАКОНУ О ПОСЕБНИМ ПОСТУПЦИМА РАДИ РЕАЛИЗАЦИЈЕ МЕЂУНАРОДНЕ СПЕЦИЈАЛИЗОВАНЕ ИЗЛОЖБЕ EXPO BELGRADE 2027 („СЛУЖБЕНИ ГЛАСНИК РСˮ, БРОЈ 92/23), А НИСУ ОКОНЧАНИ ДО ДАНА СТУПАЊА НА СНАГУ ОВОГ ЗАКОНА, ОКОНЧАЋЕ СЕ ПО ОДРЕДБАМА ОВОГ ЗАКОНА.

Члан 7.

ОВАЈ ЗАКОН СТУПА НА СНАГУ НАРЕДНОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”.